VSRS Sklep II DoR 217/2017
Datum: 2017-11-16T01:00:00.000+01:00
ecli: ECLI:SI:VSRS:2017:II.DOR.217.2017
opravilna_stevilka_ii_stopnje: Sodba VSL II Cp 611/2017
sodisce: Vrhovno sodišče
oddelek: Civilni oddelek
podrocje: CIVILNO PROCESNO PRAVO
institut: predlog za dopustitev revizije - vrednost spornega predmeta - zavrženje predloga za dopustitev revizije

## Jedro

Ker v konkretnem primeru opredeljena vrednost spornega predmeta, ki se izpodbija s predlogom za revizijo, znaša 1.500,00 EUR, revizija ni dovoljena.

## Izrek

Predlog za dopustitev revizije se zavrže.

## Obrazložitev

1. Sodišče prve stopnje je zavrnilo tožbeni zahtevek, da naj toženec preneha z vznemirjanjem tožnice v njeni lastninski pravici na določenih parcelah s košnjo, sajenjem grmovnic, hojo, vožnjo in podobnimi posegi, ter da naj poruši del stavbe, ki sega čez katastrsko mejo.

2. Sodišče druge stopnje je tožničino pritožbo zavrnilo.

3. Zoper sodbo sodišča druge stopnje je tožnica vložila predlog za dopustitev revizije v zvezi z vprašanjem razlage 18. člena Stvarnopravnega zakonika.

4. Predlog ni dovoljen.

5. Po četrtem odstavku 367. člena Zakona o pravdnem postopku1 revizije ni, če vrednost izpodbijanega dela pravnomočne sodbe ne presega 2.000,00 EUR. Če revizija že po zakonu ni dovoljena, je tudi Vrhovno sodišče ne more dopustiti, saj navedeni znesek pomeni prag za dovoljenost predloga za dopustitev revizije. Ker v konkretnem primeru opredeljena vrednost spornega predmeta, ki se izpodbija s predlogom za revizijo, znaša 1.500,00 EUR, revizija ni dovoljena.

6. Vrhovno sodišče je tožničin nedovoljen predlog za dopustitev revizije zavrglo.

1 V različici kot je veljala v času začetka teka postopka v tem pravdnem sporu (prvi in tretji odstavek 125. člena ZPP-E).